Les manifestacions anticiríl·liques a Croàcia foren una sèrie de manifestacions i protestes que tingueren lloc a finals de l'any 2013 contra l'aplicació del bilingüisme a Vukovar, després que l'idioma serbi i l'alfabet ciríl·lic serbi reberen l'estatus de cooficial a causa de l'existència d'una minoria local d'ètnia sèrbia. La implementació d'eixa decisió va esdevindre obligatòria després del cens croata de 2011, segons el qual els serbis de Vukovar comprenien més d'un terç (34,8%) de la població total. Els senyals en l'alfabet ciríl·lic serbi es varen col·locar en compliment de la Carta Constitucional sobre els Drets de les Minories Nacionals, que ordena que els senyals siguen bilingües en qualsevol àrea on més d'un terç de la població pertanga a una minoria ètnica. Aquella decisió va causar una reacció intensa sobretot per part dels veterans de guerra croats, però també de ciutadans que creien que, a causa de determinats fets històrics, particularment la Batalla de Vukovar, la ciutat hauria d'haver sigut exclosa de l'aplicació de la llei sobre els drets de les minories. En tot cas, també varen tindre lloc manifestacions i actes vandàlics en altres pobles i ciutats, com ara Split, Dubrovnik, etc. Els serbis de Cròacia són la minoria que té més restringit el dret al bilingüisme entre totes les minories nacionals dins de Croàcia.&lt;ref name="Radio Free Europe/Radio Liberty"&gt;&lt;/ref&gt;